Andre fund af [[våben]] og smykker i området viser, at stedet var knyttet til de højeste cirkler i samfundet, evt. kongeslægten. Hele komplekset, der også omfattede [[Værksted (arbejdsrum)|værksteder]] og en handelsplads, har muligvis fungeret som [[hof]] for kongen, når han med mellemrum rejste rundt i sit land. Undersøgelser har vist, at komplekset kun har været i brug i korte perioder ad gangen. Kongen fungerede også som religiøs leder, og hovet var ramme om de fester og religiøse offerfester, der blev afholdt, når han var til stede. Lignende bygningskomplekser kendes fra andre steder i Sydskandinavien: bl.a. [[Järrestad]] og Uppåkra i Skåne, [[Lisbjerg (Aarhus Kommune)|Lisbjerg]] i Jylland og [[Toftegård]] på Sjælland. Disse kongsgårde lignede måske de [[Frankerriget|frankiske]] og [[Tysk-romerske rige|tyske]] kejseres [[pfalz]]gårde. De indeholdt også en kombination af religiøse bygninger, handelspladser og værksteder, der hovedsageligt var i brug, når kejseren og hans følge var på stedet.<ref>[http://oldtiden.natmus.dk/udstillingen/yngre_jernalder/stormandsslaegten_ved_tissoe/hvem_var_stormanden_paa_tissoe_gaarden/ Nationalmuseet]</ref>
Religion